Source: https://www.dtest.sk/clanek-895/podnet-slovenskej-obchodnej-inspekcii-pre-porusovanie-zakona-o-ochrane-spotrebitela
Timestamp: 2019-09-17 19:38:33+00:00
Document Index: 1586663

Matched Legal Cases: ['§ 4', '§ 7', '§ 8', '§ 9', '§ 4', '§11', '§ 14', '§ 18', '§ 19']

dTest: Podnet Slovenskej obchodnej inšpekcii pre porušovanie zákona o ochrane spotrebiteľa - Testy a recenzie výrobkov
Vzorové listy
Súdy a dozorné orgány
Podnet Slovenskej obchodnej inšpekcii pre porušovanie zákona o ochrane spotrebiteľa
Vydané: 1.4.2012
Vzor je možné využiť pre široký okruh problémov, kedy dochádza k porušovaniu práv spotrebiteľa (poctivosť predaja, nekalé obchodné praktiky, diskriminácia, reklamácia, ... atď.)
Pre akú situáciu je tento vzor vhodný?
Vzor je možné využiť pre široký okruh problémov, kedy dochádza k porušovaniu zákona č. 250/2007 Z. z. o ochrane spotrebiteľa.
Ako tento vzor využiť?
PZákon o ochrane spotrebiteľa vo svojich ustanoveniach upravuje celý rad práv a povinností. Za najdôležitejšie môžeme považovať tieto ustanovenia zákona:
§ 4 – poctivosť predaja výrobkov a poskytovanie služieb – povinnosť predajcu predávať výrobky v správnej hmotnosti, miere alebo v správnom množstve a umožniť spotrebiteľovi si správnosť týchto údajov prekontrolovať, predávať výrobky a poskytovať služby v správnej akosti a za ceny dohodnuté v súlade s cenovými predpisy (napríklad so zákonom č. 18/1996 Z. z. o cenách, so zákonom č. 276/2001 Z. z. o regulácii v sieťových odvetviach)
§ 7 – zákaz používania nekalých obchodných praktík
§ 8 – zákaz používania klamlivých obchodných praktík (príklady jednotlivých praktík, ktoré možno považovať za každých okolností považovať za nekalé sú uvedené v prílohe č. 1 zákona o ochrane spotrebiteľa)
§ 9 – zákaz používania agresívnych obchodných praktík (príklady jednotlivých praktík v prílohe č. 1 k zákonu o ochrane spotrebiteľa)
§ 4 ods. 3 – zákaz diskriminácie
§§11- 14 – informačné povinnosti - povinnosť informovať spotrebiteľa o vlastnostiach výrobkov a služieb v štátnom jazyku, povinnosť informovať o cene
§ 14a – pravidlá pre označovanie výrobkov cenami
§ 18 – povinnosť predávajúceho poučiť spotrebiteľa o podmienkach reklamácie, povinnosti spotrebiteľa pri uplatňovaní reklamácie
Nad dodržiavaním ustanovení zákona o ochrane spotrebiteľa (okrem výnimiek uvedených v § 19 ods. 1b, ako je napríklad dohľad nad predajom potravinárskych výrobkov) dohliada Slovenská obchodná inšpekcia. Spotrebiteľ, ktorý nadobudol dojem, že došlo k porušeniu ustanovenia zákona o ochrane spotrebiteľa, sa môže obrátiť na Inšpektorát SOI pre príslušný kraj. Adresy jednotlivých inšpektorátov sú zverejnené na www.soi.sk.
Podnet môžete podať i elektronicky cez elektronickú podateľňu SOI na adrese www.soi.sk
Podnet Slovenskej obchodnej inšpekcii pre šírenie klamlivej reklamy